માનવમિત્ર, નવી દિલ્હી : આખરે અમેરિકાની ધમકી સામે ભારત સરકારે ઝુંકવુ જ પડ્યુ. ઇરાન તરફથી તેલની આયાતમાં ઘટાડો કરવાની તૈયારી ભારત દ્વારા કરવામાં આવી છે. પ્રાપ્ત અહેવાલ મુજબ અમેરિકાનાં દબાણ સમક્ષ ઝુંકીને ભારત આ દિશામાં આગળ વધી શકે છે. પેટ્રોલિયમ મંત્રાલય દ્વારા નવેમ્બરથી ઇરાનિયન તેલની ઝીરો આયાત અથવા ધરખમ ઘટાડા માટે તૈયારી કરવા રિફાઈનરીઓને સૂચના આપી દેવામાં આવી છે. એવા સંકેત મળી રહ્યા છે કે, ઇરાન સાથે વેપાર સંબંધો અમેરિકાએ તોડી દીધા બાદ તેની સીધી અસર અન્ય દેશો ઉપર થશે. ભારતે સાફ શબ્દોમાં કહ્યું છે કે, અમેરિકા દ્વારા લાદવામાં આવેલા એક પક્ષીય નિયંત્રણોને તે માન્યતા આપતું નથી પરંતુ સંયુક્ત રાષ્ટ્રના પ્રતિબંધો મુજબ તે આગળ વધશે.